钦定古今图书集成/理学汇编/文学典/第115卷 > 陈懿典
## 钦定古今图书集成/理学汇编/文学典/第115卷 > 陈懿典

按《浙江通志》：“懿典，字孟常，秀水人。万历中会试第二，
选庶常，授编修。博洽今古，著作巨丽，一时高文典册
多出其手。与修《实录》，分撰《同姓诸王传》。时神宗皇储
未建，忽传三王并封之谕，懿典具疏引《祖训》并未有
元子可并封之例，指斥宫闱，归咎宰辅。又遗书首揆，
责其不能匡救，后并封中止。崇祯中，晋詹事府少詹。”
所著有《吏隐斋集》《论孟贯义》《左陛纪略》《圣政》《圣学》诸
书。